text: 3 ráð til hana, ið hevur ringt at gerast við barn og mammuna, ið hevur mist - Jórunn S. á Gravarbø
text: #000000
text: Í dag er tað Jórunn Sofusardóttir Á Gravarbø, ið deilir sína persónligu søgu, um hvussu hon hevur havt ringt við at gerast við barn og hevur upplivað at mist – og gerast mamma. Honhevur PCOS, er mamma til tvey og tvey í Himli, skrivar hon. 💛 Hon eitur @jorunnsofusardottir á Instagram.
text: #000001
text: – Tað, at kunna blíva við barn, skal man ikki taka fyri givið! Onkuntíð kann tað vera kosturin sum spælir inn. –
text: #000002
text: Vit bestemmaðu okkum í januar 2016 (hálvt ár eftir at vit giftust), at vit vildu royna at gerast við barn. Vit hugsaðu, at hetta fór at henda skjótt, men so var ikki. Tað var ikki fyrr enn, eg byrjaði á einum lívstílsskeiði, har fokus var á at eta minst møguligt av kolhydratum, at tað riggaði at gerast við barn. Hetta var um summarið.
text: #000003
text: Eg minnist, at tað var ein leygarmorgun á summarfestivalinum, at eg stóð við einum positivum testi. Eg trúði ikki mínum egnu eygum, tí eg hevði tikið sooo nógvar testir, og allir vóru negativir. Men ein mánað seinni hvarv gleðin, tí vit mistu okkara fyrsta ynskibarn. 🥺
text: #000004
text: Eftir hetta hoyrdi eg ofta, at tað er bara at prøva aftur beinaveg, tí ein er ofta fruktbør tá. Men soleiðis var tað ikki hjá mær.Eftir nógvar negativar testir, og eitt prát við systkinabarnið, sum er jarðarmóðir, valdi eg aftur at fara á sama lívstílsskeið, við tí fyri eyga, at gerast við barn.
text: #000005
text: Hesaferð tordi eg tó ikki at gleða meg ov nógv, tí eg visti, at alt enn kundi ganga galið. Men eg átti ein vælskaptan drong 29.mai 2018. 💙
text: #000007
text: Men aftur hesaferð gekk ikki sum vit ynsktu. Barnið var deytt langt, áðrenn eg yvirhøvur fann útav, at eg var við barn. 🥺
text: #000010
text: LÆKNIN STAÐFESTIR PCOS...Nå, men í decembur 2020, sigur ein kvinnuligur lækni við meg, at hon er nokkso sikkur í, at eg havi PCOS. Ráðini frá henni eru, at um eg ætli mær at blíva við barn, so má eg minka um kolhydratir/stívilsi og sukur.
text: #000011
text: Píkasjey! 1.februar fann eg útav, at eg var við barn, og var komin 4 vikur. Hesaferð var tað meira tað sálarliga, ið ávirkaði, tí eg var illa nokk byrja uppá kostin, tá eg bleiv við barn.😂 Men takk og lov, so átti eg ein vælskaptan son 6.oktobur 2021. 💙
text: #000013
text: Eg bleiv ofta spurd, um eg ikki ætlaði mær børn. Eftir at hava mist fyrstu ferð, svaraði eg sum oftast: “Jú, vit væntaðu okkum eitt barn í apríl, men vit mistu...” Ella svaraði eg bara: “Jú, vit royna.”
text: #000016
text: Fólk kunnu blíva eitt sindur illa við, men eg haldi ikki, at tað ger nakað, at tey kenna tann harða sannleikan. Tað lætti í øllum førum um hjá mær, at tosa opið um tað. Tað førdi eisini ofta til góðar og erligar samrøður við onnur, sum kanska vóru í somu støðu.
text: #000017
text: Eg eri so takksom fyri mínar deiligu dreingir, 💙💙 og veit, at eg eigi tvey í Himli eisini. 🤍🤍”
text: #000019
text: Tú kanst lesa meira um nýtsluna av cookies og sløkkja tær á stillingunum
text: #000023